# data[].attributes.attachment_link.title
Τεχνολογία Πρόσφατη ανακάλυψη

# data[].attributes.attachment_link.title
Πρόσφατες ανακαλύψεις 

# data[].attributes.body
Χαράλαμπος και Γιώργος

# data[].attributes.attachment_link.title
εργασία τεχνολογίας

# data[].attributes.headline
1966: Ρύζι για όλους

# data[].attributes.body
1966: Ρύζι για όλους

Το Διεθνές Ινστιτούτο Έρευνας για τo Ρύζι στις Φιλιππίνες παρασκευάζει μια ποικιλία ρυζιού -την Indica-, αυξάνοντας την παραγωγή ρυζιού περισσότερο από 20%, εισάγοντας τον πλανήτη στην Πράσινη Επανάσταση και στην νίκη κατά της ασιτίας στο σύνολο της

# data[].attributes.attachment_link.readable_text
Έχεις αναρωτηθεί ποτέ ποιες είναι οι σημαντικότερες εφευρέσεις του 20ου και του 21ου αιώνα και κυρίως γιατί; Το Esquire, με αφορμή τη σημερινή Innovation Day, κάνει τη δική του αποτίμηση. Εξήμισι δεκαετίες αξιοσημείωτης επιστημονικής και τεχνολογικής καινοτομίας, κάνουν το 2022 να μοιάζει λίγο-πολύ σαν το 1954, μιας και ο 3D printer, για παράδειγμα, δημιουργεί σήμερα την ίδια κοσμογονική έξαψη με κείνη του φούρνου μικροκυμάτων, 68 χρόνια πριν. Πάμε να τα θυμηθούμε όλα, χρονιά με τη χρονιά.

1954: Φούρνος μικροκυμάτων

Λίγο μετά τον Β' παγκόσμιο πόλεμο, ο Percy Spencer, αυτοδίδακτος μηχανικός, εργαζόταν στην εταιρεία Raytheon η οποία παρήγαγε ηλεκτρονικά συστήματα για λογαριασμό των αμερικανικών ενόπλων δυνάμεων. Μια μέρα, καθώς έκανε δοκιμές πάνω σε ένα ενεργοποιημένο ραντάρ με μικροκύματα, παρατήρησε πως μία σοκολάτα που είχε στην τσέπη του άρχισε να λιώνει. Όταν τοποθετεί μια χούφτα ξηρών καρπών καλαμποκιού στο γραφείο εργασίας, ο Spencer παρατηρεί έκπληκτος να μεταμορφώνονται μέσα σε δευτερόλεπτα σε ποπ κορν, τα οποία εκρήγνυνται παντού στο εργαστήριο. Δέκα χρόνια αργότερα, το 1954, ο Spencer αποκτά δίπλωμα ευρεσιτεχνίας για μια κατηγορία ραδιοκυμάτων υψηλής συχνότητας, τα οποία μπορούν να θερμαίνουν τις τροφές σε ελάχιστο χρόνο, κερδίζοντας χρόνο και χρήμα στα νοικοκυριά των ΗΠΑ. Η πατέντα του Spencer αγοράστηκε από την εταιρεία Tappan Stove Co., η οποία κατασκεύασε τον πρώτο μοντέλο οικιακού φούρνου μικροκυμάτων.

1955: Εμβόλιο πολιομυελίτιδας

Ο ιατρικός ερευνητής και ιολόγος Jonas Salk βρίσκει έναν τρόπο για την πρόληψη της πολιομυελίτιδας. Πριν από κείνη τη χρονιά ο ιός χτυπούσε 29.000 άτομα παγκοσμίως. Μετά από το εμβόλιο που εφηύρε ο Salk, ο αριθμός των θυμάτων από πολυομυελίτιδα μειώθηκε αυτομάτως στα 22.

1956: Σκληρός δίσκος

Η IBM κυκλοφορεί την πρώτη μονάδα σκληρού δίσκου υπολογιστή -μεγέθους τετράφυλλης ντουλάπας- εισάγοντας μια πειραματική μέθοδο μαγνητικής αποθήκευσης δεδομένων. Μέχρι τότε, τα αρχεία φυλάσσονταν σε καρούλια χαρτιού χωρίς να υπάρχει τρόπος εύκολης πρόσβασης σε κάποιο παλαιότερο αρχείο. O μηχανικός βραχίονας του συστήματος IBM 305 RAMAC, είχε την ικανότητα να ανακτά αποθηκευμένα δεδομένα με συγκεκριμένο μαγνητικό προσανατολισμό. Αυτή η τεχνολογία είναι σχεδόν εφάμιλλη με αυτή που σήμερα αποτελεί το Α και το Ω του υπολογιστή σου.

1957: Αντισυλληπτικό χάπι

Το Enovid, ένα φάρμακο που εγκρίνει το FDA για διαταραχές της έμμηνου ρύσεως, έχει μια σημαντική (;) παρενέργεια: το μείγμα συνθετικής προγεστερόνης και οιστρογόνων εμποδίζει την ωορρηξία. Δύο χρόνια αργότερα, πάνω από μισό εκατομμύριο Αμερικανίδες καταπίνουν το Enovid μόνο και μόνο για αυτή την "παρενέργειά" του. Το 1960, ο FDA εγκρίνει το εν λόγω σκεύασμα ως το πρώτο από του στόματος αντισυλληπτικό.

1958: Jet Airliner

Η Boeing παρουσιάζει το πρώτο εμπορικό αεριωθούμενο αεροπλάνο στον κόσμο, το 707-120, ένα τετρακινητήριο-jet που μπορεί να μεταφέρει 200 επιβάτες με ταχύτητα 600 μιλίων την ώρα σε απόσταση μεγαλύτερη των 8.000 χιλιομέτρων χωρίς την ανάγκη τροφοδότησης καυσίμων ενδιάμεσα. Η πρώτη αεροπορική πτήση απογειώνεται από τη Νέα Υόρκη και προσγειώνεται στο Παρίσι.

1959: Ολοκληρωμένο κύκλωμα

Ο πρώτος υπολογιστής γενικής χρήσης, ο σχεδόν 30τονος ENIAC (1947), περιέχει 18.000 σωλήνες κενού, 70.000 αντιστάτες και 10.000 πυκνωτές. Το 1959, το ολοκληρωμένο κύκλωμα τοποθετεί όλα αυτά τα σπλάχνα σε ένα μικροσκοπικό (για την εποχή του) τσιπ.

1960: Βηματοδότης

Το 1956, ο Wilson Greatbatch αρπάζει τη λάθος αντίσταση και τη συνδέει με μια συσκευή που κατασκευάζει για να καταγράφει απλά τους καρδιακούς παλμούς. Όταν όμως αυτό το λάθος κύκλωμα άρχισε να εκπέμπει ελεγχόμενους παλμούς, ο Greatbatch συνειδητοποιεί ότι η συσκευή του μπορεί να χρησιμοποιηθεί ως ρυθμιστής του καρδιακού σφυγμού και όχι απλά καταγραφέας. το 1960 ο πρώτος βηματοδότης εμφυτεύεται με επιτυχία σε άνθρωπο.

1961: Επαναφορτιζόμενες μπαταρίες

Η εταιρεία Black & Decker κυκλοφορεί το πρώτο ασύρματο τρυπάνι της, αλλά οι σχεδιαστές δεν μπορούν να εξάγουν περισσότερα από 20 watts από τις μπαταρίες νικελίου-καδμίου (NiCd) που χρησιμοποίησαν. Σε συνεργασία με τη NASA, τροποποιούν το σύστημα επαναφόρτησης και αυτονομίας επιλέγοντας καλύτερο υλικό (αλκαλιμέταλλο), με το οποίο η Εθνική Υπηρεσία Αεροναυπηγικής και Διαστήματος κατάφερε εκείνη την χρονιά να εισάγει στην τεχνολογία της παρέχοντας μεγαλύτερη αυτονομία στα συστήματα των υπό κατασκευή διαστημοπλοίων.

1962: Δορυφορική επικοινωνία

Το Telstar ξεκινάει ως η πρώτη ενεργή δορυφορική επικοινωνία ενίσχυσης και αναμετάδοσης σημάτων από τη Γη στο διάστημα και από κει πάλι πίσω, κάνοντας πράξη μια ιδέα του 1945 από τον συγγραφέα επιστημονικής φαντασίας Arthur C. Clarke. Δύο εβδομάδες μετά το ντεμπούτο του Telstar, ο πρόεδρος Kennedy δίνει συνέντευξη Τύπου στην Ουάσιγκτον, η οποία μεταδίδεται ζωντανά σε όλο τον κόσμο.
> Διάβασε ακόμη: Ρωσία και Ουκρανία: Πώς ξεκίνησε και πώς μπορεί να εξελιχθεί η κρίση
1963: Sketchpad

Ο Ivan Sutherland, "πατέρας" των computer graphics, οδήγησε σε μια επαναστατική -3D- μοντελοποίηση και προσομοίωση υπολογιστών, όταν δημιούργησε το πρόγραμμα Sketchpad. Ως βελτιστοποιημένη μορφή του αρχικού σχεδιαστικού προγράμματος CAD, το Sketchpad πρωτοστάτησε στη χρήση πλήθους γεωμετρικών παραμέτρων, ενώ ήταν επίσης ένα από τα πρώτα προγράμματα που βοηθούσαν τον χρήστη να συνδυάζει γραφικά με κείμενο χωρίς την ανάγκη κώδικα, παρά μονάχα με την κίνηση του χεριού και τη βοήθεια ενός κέρσορα. Από κείνη τη χρονιά, επιστήμες και τέχνες όπως η αρχιτεκτονική, σχεδιαστική και γραφιστική εξελίχθηκαν με γεωμετρική πρόοδο.

1964: Μη επανδρωμένα αεροσκάφη

Η εκτεταμένη χρήση αεροσκαφών με τηλεχειρισμό ξεκινά από τον πόλεμο του Βιετνάμ με την ανάπτυξη μοντέλων μήκους 8 μόλις μέτρων, τα οποία έκαναν επιτυχείς πτήσεις σε πάνω από 34.000 αποστολές επιτήρησης.

1965: Kevlar

Η Stephanie Kwolek και ο Herbert Blades εργάζονταν ως μηχανικοί βιομηχανικού σχεδιασμού στην DuPont, και εκείνη τη χρονιά εφευρίσκουν ένα πολυμερές υψηλής αντοχής, δημιουργώντας ένα αποτελεσματικό αλεξίσφαιρο θώρακα για αστυνομικούς και στρατιώτες των ΗΠΑ.

1966: Ρύζι για όλους

Το Διεθνές Ινστιτούτο Έρευνας για τo Ρύζι στις Φιλιππίνες παρασκευάζει μια ποικιλία ρυζιού -την Indica-, αυξάνοντας την παραγωγή ρυζιού περισσότερο από 20%, εισάγοντας τον πλανήτη στην Πράσινη Επανάσταση και στην νίκη κατά της ασιτίας στο σύνολο της Ασιατικής ηπείρου.

1967: Χειρουργική επέμβαση στεφανιαίας παράκαμψης

Ο Rene Favaloro εκτελεί την πρώτη επέμβαση στεφανιαίας παράκαμψης (bypass), παίρνοντας ένα μήκος φλέβας από το πόδι ασθενούς και μεταμοσχεύοντάς το στη στεφανιαία αρτηρία του, επιτρέποντας στο αίμα να τρέχει κανονικά γύρω από το μπλοκαρισμένο τμήμα. Χάρη σ' αυτή τη μέθοδο, ο αριθμός των θανάτων από καρδιακές παθήσεις στις Η.Π.Α. μειώθηκε αυτομάτως κατά 50%.

1968: Ολοκληρωμένα Συστήματα Υπολογιστών

Σε μια επίδειξη-ορόσημο, ο μηχανικός Douglas Engelbart παρουσιάζει τη χρήση πολλών πρόσφατων τεχνολογιών υπολογιστών σε συνδυασμό μεταξύ τους, όπως: παράθυρα στην οθόνη, υπερκείμενα, γραφικά, σύνδεση αρχείων, έλεγχος αναθεώρησης, επεξεργασία κειμένου και ποντίκι υπολογιστή.

1969: Arpanet

24 χρόνια πριν την πλήρη διαδικτύωση του πλανήτη -Internet-, δημιουργήθηκε το Arpanet, όπου εισάγει την έννοια μεταγωγής αρχείων πληροφοριών με ταυτόχρονη επικοινωνία μεταξύ τεσσάρων -αρχικά- μονάδων υπολογιστών: ένα στο Γραφείο Αμύνης, δυο σε πανεπιστήμια και ένα ακόμη σε εργαστήριο τεχνολογικών ερευνών.

1970: Οπτική ίνα

Εκείνη τη χρονιά οι επιστήμονες επιτυγχάνουν να παράγουν μια ίνα από εξαιρετικά καθαρό γυαλί με διάμετρο μικρότερη των 10 χιλιοστών του χιλιοστού, όπου από μέσα της μπορούσαν να μεταδίδονται ψηφιακά δεδομένα υπό μορφή φωτός.

1971: Παπούτσια τρεξίματος με αερόσολα

Ο Bill Bowerman, προπονητής στο πανεπιστήμιο του Όρεγκον, τοποθετεί στην συσκευή για βάφλες ένα κομμάτι καουτσούκ με σκοπό να το χρησιμοποιήσει ως αντικραδασμική σόλα στα αθλητικά του παπούτσια. Τρία χρόνια αργότερα, η Nike αγοράζει την πατέντα και κυκλοφορεί το πρώτο Nike Waffle-Sole, πρόδρομο του Air Max.

1972: Ηλεκτρονική ανάφλεξη

Η Chrysler ανοίγει το δρόμο για την εποχή της ηλεκτρονικής εξέλιξης στα αυτοκίνητα δημιουργώντας αποτελεσματικότερες εκκινήσεις κινητήρα μαζί με μια σειρά άλλων συστημάτων ασφαλέστερης οδήγησης - αντιμπλοκάρισμα τροχών, έλεγχος πρόσφυσης και διεύθυνσης, αερόσακοι, ηλεκτρονικός έλεγχος κατανάλωσης καυσίμου.

1973: Μαγνητική τομογραφία

Η απεικόνιση καθαρότερων και ευκρινέστερων εικόνων όλων των ζωτικών οργάνων, των μαλακών ιστών και των οστών μέσω μαγνητικού συντονισμού (MRI) χρησιμοποιήθηκε για πρώτη φορά από τον γιατρό Raymond Damadian, ο οποίος κατάφερε να διακρίνει τους υγιείς ιστούς από εκείνους που γεννούσαν καρκίνο. Ωστόσο, το 2003, το Νόμπελ Ιατρικής πηγαίνει στους Peter Lauterbur και Peter Mansfield, οι οποίοι είχαν κάνει την εν λόγω ανακάλυψη τρία χρόνια νωρίτερα από τον Damadian. Οι δυο νομπελίστες είχαν μείνει στις θεωρίες της τεχνολογίας MRI. Ο Raymond Damadian τις έκανε πράξη.
> Διάβασε ακόμη: Οι διασημότερες ερωτικές σκηνές και οι πικάντικες ιστορίες πίσω από αυτές
1974: Barcode

Οι ραβδωτοί κώδικες αναγνώρισης πληροφοριών τιμολόγησης και ελέγχου αποθήκευσης προϊόντων μέσω ανισόπαχων γραμμών και ανάλογων αριθμών, πριν εισέλθουν στη βιομηχανία καταναλωτικών προϊόντων, υπήρξαν το πιο πολύτιμο εργαλείο κρυπτογράφησης του Πενταγώνου από το ξεκίνημα του Ψυχρού Πολέμου και μετά. Το πρώτο προϊόν που ενσωμάτωσε την τεχνολογία barcode ήταν η συσκευασία 10 τεμαχίων της τσίχλας Wrigley's Juicy Fruit. Σαρώθηκε από το ανάλογο μηχάνημα σε ένα παντοπωλείο στο Οχάιο.

1975: Η υπερθέρμανση του πλανήτη

Δεν εφευρέθηκε εκείνη τη χρονιά. Απλά, τότε εισήχθη στο λεξιλόγιό μας μέσα από μια φράση που καθιέρωσε ο γεωοεπιστήμονας Wallace Broecker σε μελέτη που δημοσίευσε στο περιοδικό Science: "Είμαστε στο χείλος μιας προφανούς παγκόσμιας καταστροφής του πλανήτη, εξαιτίας της υπερθέρμανσής του". Ο Broecker προέβλεψε ότι η αύξηση της παραγωγής CO2 θα οδηγήσει τις παγκόσμιες θερμοκρασίες σε πρωτοφανή επίπεδα στις αρχές του 21ου αιώνα (σήμερα, δηλαδή), με συνέπεια την έλλειψη πόσιμου νερού -και κατ' επέκταση βασικών τροφίμων-, όπως και τις ολοένα μεγαλύτερες πυρκαγιές ανά τον κόσμο, συν την αύξηση της στάθμης της θάλασσας. Κανονικός προφήτης.

1976: Υπερ-κομπιούτερ

Ο Cray-1, ο πρώτος εξελιγμένος υπερυπολογιστής που εγκαταστάθηκε στο Los Alamos National Laboratory, μπορούσε να αναλύσει και να συνθέσει επιτυχώς εκατομμύρια δεδομένων από εκατομμύρια διαφορετικούς επεξεργαστές προγραμμάτων, μέσα σε μισή ώρα. Σήμερα, ο αντίστοιχος υπερυπολογιστής, ο Summit (βρίσκεται στο Εθνικό Εργαστήριο Oak Ridge), κάνει το ίδιο πράγμα στο εκατονταπλάσιο, μέσα σε μισό δευτερόλεπτο.

1977: Προσωπικός υπολογιστής

Το TRS-80 της Apple, όπως και τα Commodore Pet και Radio Shack, αποτελούν τους προγόνους των προσωπικών υπολογιστών. Ωστόσο, εκείνη τη χρονιά η IBM πατεντάρει τον όρο "Personal Computer" και τέσσερα χρόνια μετά παρουσιάζει στην αγορά το πρώτο PC.

1978: GPS

Ο πρώτος δορυφόρος του προγράμματος του υπουργείου Άμυνας των ΗΠΑ, Navstar-Global Positioning System, μπαίνει σε τροχιά γύρω από τη Γη. Ο πρόδρομος του GPS γεννιέται, ωστόσο μέχρι το έτος 2000 το παγκόσμιο σύστημα εντοπισμού γεωγραφικής θέσης μέσα από ένα δίκτυο δεκάδων δορυφόρων ήταν αποκλειστικό προνόμιο των στρατιωτικών υπηρεσιών. Σήμερα, ακόμη και οι πιο φτηνές μονάδες GPS μπορούν να προσδιορίσουν την τοποθεσία ενός ατόμου ή αντικειμένου με απόκλιση τριών μέτρων.

1979: Sony Walkman

"Αυτό είναι το προϊόν που θα ικανοποιήσει εκείνους τους νέους που θέλουν να ακούν μουσική όλη την ημέρα, παντού, χωρίς να ενοχλούν τους διπλανούς τους" - Akio Morita, πρόεδρος της Sony, Φεβρουάριος 1979

1980: Κάθοδος οξειδίου κοβαλτίου

Ο John Bannister Goodenough εφευρίσκει ένα θετικό ηλεκτρόδιο, το κρίσιμο συστατικό των μπαταριών ιόντων λιθίου, που σήμερα χρησιμοποιούν όλες οι επαναφορτιζόμενες φορητές μπαταρίες σε κάθε smartphone, φορητό υπολογιστή και ηλεκτρικό όχημα.

1981: Μικροσκόπιο σάρωσης σήραγγας

Με τη μετακίνηση της βελόνας του μικροσκοπίου σάρωσης σήραγγας (STM) σε μια επιφάνεια και την παρακολούθηση του ηλεκτρικού ρεύματος που διέρχεται από αυτό, οι επιστήμονες μπορούν να χαρτογραφήσουν μια επιφάνεια στο επίπεδο των ατόμων. Το STM είναι τόσο ακριβές που δεν εξετάζει μόνο τα άτομα -μπορεί επίσης να τα χειριστεί σε δομές. Η ανάπτυξη του εν λόγω μικροσκοπίου από ερευνητές της IBM, σηματοδοτεί την έναρξη της νέας εποχής της νανοτεχνολογίας.

1982: Ιός υπολογιστών

Η δεκαπεντάχρονη Rich Skrenta δημιουργεί μια εφαρμογή που ονομάζεται Elk Cloner ως φάρσα και καταλήγει στη δημιουργία του πρώτου ιού που κατάφερε να εξαπλωθεί έξω από ένα οικιακό δίκτυο υπολογιστών μέσω δισκέτας. Όταν οι χρήστες εκκινούν τη δισκέτα, ο Elk Cloner μολύνει το σύστημα εμφανίζοντας στην οθόνη το εξής μήνυμα, γραμμένο από την Skrenta: "Elk Cloner: Ένα πρόγραμμα με προσωπικότητα / Θα εισχωρήσει σε όλους τους δίσκους σας / Θα διεισδύσει στα τσιπ σας και θα τα κολλήσει / Θα τροποποιήσει και το ram / Στείλτε παντού το Cloner!".

1983: Microsoft Word

Το Word Multi-Tool, ο πρόδρομος του προγράμματος επεξεργασίας κειμένου Word της Microsoft, κάνει το ντεμπούτο του ως δωρεάν δισκέτα που συνοδεύει το τεύχος Νοεμβρίου του περιοδικού PC World. Σε αντίθεση με τους περισσότερους σύγχρονους αντιπάλους, το Word έχει σχεδιαστεί για χρήση με ένα ποντίκι και διαθέτει τη δυνατότητα να αναιρέσει την πληκτρολόγηση και να εμφανίσει έντονα, πλάγια και υπογραμμισμένα κείμενα.

1984: Αποτύπωμα DNA

Ο μοριακός βιολόγος Alec Jeffreys επινοεί έναν τρόπο να γίνει πολύ πιο εύχρηστη η ανάλυση περισσότερων από 3 δισεκατομμυρίων μονάδων στην αλληλουχία του ανθρώπινου DNA, συγκρίνοντας μόνο τα τμήματα της ακολουθίας που δείχνουν τη μεγαλύτερη συνάφεια μεταξύ τους. Η μέθοδος λύνει τα χέρια στους εγκληματολόγους και βρίσκει γρήγορα το δρόμο της προς τα δικαστήρια, όπου χρησιμοποιείται για να απαλλάξει τους ανθρώπους που κακώς κατηγορούνται για εγκλήματα και, φυσικά, να υποδείξει τους αληθινούς ενόχους.

1985: Αλυσιδωτή αντίδραση πολυμεράσης

Ο βιοχημικός Kary Mullis εφευρίσκει μια τεχνική που εκμεταλλεύεται τα ένζυμα για να κάνει εκατομμύρια αντίγραφα μιας αλληλουχίας DNA γρήγορα και οικονομικά. Ανεξάρτητα από το πόσο μικρό ή στεγνό είναι το αίμα, το σάλιο ή μια τρίχα, οι εγκληματολόγοι μπορούν τώρα να συγκεντρώσουν αρκετό γενετικό υλικό για να καταγράψουν δακτυλικά αποτυπώματα DNA.

1986: Ηλεκτρονική λίστα αλληλογραφίας

O Eric Thomas αναπτύσσει την πρώτη εφαρμογή διαχείρισης αυτοματοποιημένων mailing list, δίνοντας στους χρήστες τη δυνατότητα να στείλουν το ίδιο μήνυμα, ταυτόχρονα σε όλους τους συνδρομητές της λίστας τους.

1987: Prozac

Γίνεται το πρώτο και καλύτερο φάρμακο σε μια νέα κατηγορία αντικαταθλιπτικών που έχουν εγκριθεί από τον FDA και ονομάζονται "εκλεκτικοί αναστολείς επαναπρόσληψης σεροτονίνης". Το Prozac βοηθά τους ασθενείς να αντιμετωπίσουν την κλινική κατάθλιψη, αναμορφώνοντας την κατανόησή μας για το πώς η προσωπικότητα και το συναίσθημα μπορούν να ελέγχονται χημικά. Μέσα σε πέντε χρόνια, 4,5 εκατομμύρια Αμερικανοί παίρνουν Prozac καθιστώντας το το πιο ευρέως αποδεκτό ψυχιατρικό φάρμακο μέχρι τότε.

1988: Internet Virus

Ο τελειόφοιτος σπουδαστής Robert Morris παρουσιάζει τις τρομακτικές συνέπειες σε απομακρυσμένους υπολογιστές με την απελευθέρωση ενός ιού που δημιούργησε, γνωστού ως Morris Worm. Σε αντίθεση με τον Elk Cloner της Rich Skrenta, ο ιός Morris Worm δεν απαιτεί υλικό μεταφοράς (δισκέτα, CD κλπ.), παρά μόνο τη χρήση διαδικτύου. Μέσα στις πρώτες 15 ώρες "μολύνθηκαν" 2.000 υπολογιστές και ο Morris γίνεται ο πρώτος κατηγορούμενος στην Ιστορία βάσει του νόμου περί απάτης και κατάχρησης υπολογιστών του 1984. Καταδικάστηκε σε τρία χρόνια αστυνομικής επιτήρησης, 400 ώρες κοινωνικής εργασίας και πρόστιμο ύψους 10.050 δολαρίων - συν τα έξοδα εποπτείας.

1989: Παγκόσμιος Ιστός

Το 1989, ο Sir Tim Berners-Lee δημιούργησε τη "γλώσσα σήμανσης υπερκειμένου" (HTML) για να κάνει τις ιστοσελίδες να εντοπίζονται μέσω αποθηκευμένων πληροφοριών (URL, ή αλλιώς "www"), βάζοντας τη βάση για έναν άπειρα μετρήσιμο Παγκόσμιου Ιστό.

1990: Photoshop

Σήμερα υπάρχουν χιλιάδες εφαρμογές που διευκολύνουν την ανάδειξη της ψηφιακής ύπαρξής μας στα social media, όμως αξίζει να θυμάσαι ότι όλες είναι απόγονοι του αξεπέραστου -ακόμη και σήμερα- Photoshop, "παιδί" ενός ευφυούς μηχανικού λογισμικού, του Thomas Knoll, ο οποίος ανέδειξε την επεξεργασία εικόνων μέσω υπολογιστή σε αληθινή τέχνη.

1991: Linux

Σε ένα πρώιμο παγκόσμιο ιστό που κυριάρχησε η Microsoft και η Apple, το Linux ήταν μια πιο φρέσκια και ισχυρή ιδέα. Το λειτουργικό σύστημα συμπεριλαμβανομένου του πυρήνα Linux δημιουργήθηκε από τον Linus Torvalds, και σύντομα έγινε ένα από τα σημαντικότερα παραδείγματα λογισμικού ανοιχτού κώδικα.

1992: IBM Simon

Η IBM κυκλοφορεί ένα περίεργο, μικρό, πρωτότυπο κινητό τηλέφωνο. Μολονότι το IBM Simon αποδείχθηκε εμπορική αποτυχία, στην πραγματικότητα. Αλλά στην πραγματικότητα η ιδέα ήταν πολύ πιο μπροστά από την εποχή της πολλοί θεωρούν ότι ο Simon είναι το πρώτο smartphone στον κόσμο.

1993: Όχημα με κυψέλες καυσίμου

Η τεχνολογία των κυψελών καυσίμου, που χρησιμοποιεί υδρογόνο το οποίο μεταβάλλεται σε ηλεκτρική ενέργεια, έχει μια ιστορία πάνω από 150 χρόνια και το πρώτο όχημα κυψελών καυσίμου -ένα τρακτέρ 20 ίππων- κατασκευάστηκε το 1959. Όμως, το 1993 η καναδική εταιρεία Ballard Power Systems καταδεικνύει τις πρώτες μηδενικές εκπομπές σε αστικό λεωφορείο. Έκτοτε, η πρόοδος προς ένα οικονομικά βιώσιμο αυτοκίνητο κυψελών καυσίμου παρέμεινε αργή αλλά σταθερή.
> Διάβασε ακόμη: Άγνωστες ιστορίες και ανέκδοτες φωτογραφίες από τον "Ταξιτζή" του Scorsese
1994: RQ-1 Predator Drone

Η ιδέα είχε συλληφθεί στη δεκαετία του '80, αλλά η πρώτη επιτυχής πτήσης χρειάστηκε πάνω από 14 χρόνια δοκιμών. Το RQ-1 Predator Drone δεν ήταν απλά ένα τηλεκατευθυνόμενο αεροσκάφος αναγνώρισης εδαφών και εχθρικών στρατευμάτων, αλλά διέθετε και μια συστοιχία οπλικών συστημάτων συμπεριλαμβανομένων και δυο πυραύλων αέρος-εδάφους. Από τότε, το πολεμικό drone ενσωματώθηκε όλο και περισσότερο στον στρατό των Η.Π.Α. μεταμορφώνοντας για πάντα τον τρόπο με τον οποίο οι άνθρωποι πολεμούν μεταξύ τους. Οι επικριτές λένε ότι τα Predator Drones προκαλούν θανάτους αθώων πολιτών και δημιουργούν παράπλευρες καταστροφές εξαιτίας της ελαττωματικής νοημοσύνης των συστημάτων πυροδότησης των πυραύλων.

1995: Αναστολέας του ιού HIV

Οι προοπτικές για τους ανθρώπους που έχουν μολυνθεί από AIDS αλλάζουν θεαματικά. Ο FDA εγκρίνει το Invirase, το πρώτο από μια κατηγορία φαρμάκων που ονομάζονται αναστολείς πρωτεάσης HIV, τα οποία εμποδίζουν ως και 90% την λειτουργία των ενζύμων που χρησιμοποιούνται στην αναπαραγωγή του ιού.

1996: DVD

Το DVD ήταν ένα τεράστιο βήμα της οικιακής ψυχαγωγίας και της αποθήκευσης τεράστιων δεδομένων για την εποχή. Οι πρώτες συσκευές αναπαραγωγής DVD κυκλοφόρησαν στην Ιαπωνία εκείνη τη χρονιά.

1997: Υβριδικό αυτοκίνητο

Η Toyota εκπλήσσει τους φίλους και αντιπάλους αποκαλύπτοντας το υβριδικό Prius, ένα αυτοκίνητο με το βλέμμα στο μέλλον: απολαυστικό στο δρόμο, με χαμηλές ή και μηδενικές εκπομπές ρύπων. Όμως, η αλήθεια είναι ότι έναν σχεδόν αιώνα πριν, το 1902, o Ferdinand Porsche έχει δημιουργήσει και κυκλοφορήσει στους δρόμους της Αυστρίας το πρώτο υβριδικό-ηλεκτρικό όχημα με μπροστινή κίνηση, την Porsche P1.

1998: Διεθνής Διαστημικός Σταθμός

Το Νοέμβριο εκείνης της χρονιάς το Block Functional Cargo, γνωστό και ως Zarya, εκτοξεύθηκε στο διάστημα ως το πρώτο κομμάτι αυτού που τελικά θα γίνει ο Διεθνής Διαστημικός Σταθμός, ένα λαμπρό παράδειγμα διεθνούς συνεργασίας μεταξύ συμμάχων και αντιπάλων, με στόχο κοινά επιστημονικά πειράματα στους τομείς της βιολογίας, της φυσικής, της αστρονομίας, της μετεωρολογίας και της ιατρικής σε περιβάλλον έλλειψης βαρύτητας.

1999: Bluetooth 1.0

Σοβαρά. Bluetooth, ονομάστηκε από το παρατσούκλι ενός βασιλιά της Δανίας του 10ου αιώνα (Harald "Bluetooth" -Κυανόδους- Gormsson). H ασύρματη τηλεπικοινωνιακή τεχνολογία μικρών αποστάσεων, η οποία μπορεί να μεταδώσει σήματα μέσω μικροκυμάτων σε ψηφιακές συσκευές, το Bluetooth, εφευρέθηκε εκείνη τη χρονιά. Σήμερα βρίσκεται προεγκατεστημένο μέσα σε κάθε ψηφιακό gadget -των smartphones συμπεριλαμβανομένων.

2000: PlayStation 2

Στο τεράστιο πεδίο των βιντεοπαιχνιδιών που ήδη είχαν κατακτήσει μικρούς και μεγάλους στην αρχή της νέας χιλιετηρίδας, προστέθηκε το κορυφαίο -μέχρι και σήμερα- λειτουργικό προσομοίωσης, το PlayStation 2 της Sony, που αξιοποίησε μια εποχή αναδυόμενων τεχνολογιών για να δημιουργήσει μια κονσόλα που θα σταθεροποιούσε την εταιρεία ως Gaming-Gem (έναν τίτλο που διατηρεί μέχρι σήμερα).

2001: Wikipedia

Στην αρχή, δεν ήταν παρά ένα μοντέλο εισροής δεδομένων και ιστορικών πληροφοριών για κάθε λογής λήμμα σε απευθείας -και διαδραστική- σύνδεση με κάθε χρήστη του διαδικτύου. Οι ανακολουθίες, άπειρες. Ωστόσο, με τα χρόνια, η Wikipedia έχει μετατραπεί σε ακρογωνιαίο λίθο για την εύρεση εξακριβωμένων απαντήσεων για κάθε -υποψιασμένο- χρήστη του internet. Με λίγη τύχη, θα συνεχίσει να το κάνει και για πολλές δεκαετίες ακόμη.

2002: IEEE 802.16

Οι ιδιοφυΐες στο Ινστιτούτο Ηλεκτρολόγων και Ηλεκτρονικών Μηχανικών των ΗΠΑ κατασκευάζουν ένα πρότυπο ασύρματου δικτύου, που λειτουργεί ως πρόδρομος του Wi-Fi. Η κεραία μπορούσε να μεταδώσει πρόσβαση στο διαδίκτυο σε μια ακτίνα που δεν ξεπερνούσε τα 50 χιλιόμετρα.

2003: Πρόγραμμα Ανθρώπινου Γονιδιώματος

Ολοκληρώνεται η διεθνής ερευνητική προσπάθεια χαρτογράφησης κάθε ανθρώπινου γονιδίου και αλληλουχίας των 3,1 δισεκατομμυρίων βάσεων που συνιστούν το ανθρώπινο DNA, αποτελώντας το θεμέλιο της κατανόησης για τη δημιουργία περαιτέρω προόδων στη μελλοντική ιατρική και την καλύτερη κατανόηση από πού προερχόμαστε.

2004: Facebook

Ο Mark Zuckerberg εγκαινιάζει έναν ιστοχώρο κοινωνικής δικτύωσης, που δέκα χρόνια μετά έμελλε να αποκτήσει 1,3 δισεκατομμύρια μηνιαίους χρήστες -17% του συνόλου του παγκόσμιου πληθυσμού. Το αστείο (;) της υπόθεσης είναι ότι ο δισεκατομμυριούχος σήμερα Zuckerberg δημιούργησε το Facebook μόνο και μόνο για να μην χάσει επαφή με τους συμφοιτητές του μετά την αποφοίτησή τους από το Χάρβαρντ -καμιά τριανταριά άτομα δηλαδή.

2005: Google Maps

Συνδυάζοντας έναν παγκόσμιο δυναμικό χάρτη με δυνατότητες αναζήτησης πάνω σε ρεαλιστικά γεωγραφικά δεδομένα, η Google βοηθά κάθε πολίτη του πλανήτη να ανακαλύπτει τις οδούς που αναζητά με το πάτημα ενός κουμπιού στον υπολογιστή ή στο κινητό. Δύο χρόνια αργότερα, το σύστημα προσθέτει στις υπηρεσίες του και το Street View 360ο.

2006: Wii

Το Wii Remote, κυκλοφορεί από τη Nintendo Remote, χρησιμοποιώντας οπτικούς αισθητήρες και αναγνώριση χειρονομιών για να αντικατοπτρίζει τις πραγματικές κινήσεις του χρήστη-παίκτη στο πλαίσιο ενός παιχνιδιού -από τένις μέχρι Mario Kart. Ό,τι πιο εντυπωσιακό -όσο και απαιτητικό- από κάθε άλλη παιχνιδομηχανή διαδραστικής εικονικής πραγματικότητας, ακόμη και σήμερα.

2007: iPhone

Ο Steve Jobs παρουσιάζει το πρώτο smartphone της Apple. Μέχρι σήμερα έχουν πουληθεί πάνω από 1,2 δισεκατομμύρια συσκευές iPhone σε όλη την υφήλιο.

2008: Μεγάλος Επιταχυντής Αδρονίων

Μετά από δέκα χρόνια εντατικών προεργασιών, ο Ευρωπαϊκός Οργανισμός για την Πυρηνική Έρευνα (CERN) με έδρα τη Γενεύη θέτει σε δοκιμαστική λειτουργία τον LHC (Large Hadron Collider), τον μεγαλύτερο και ισχυρότερο επιταχυντή συγκρουόμενων δεσμών αδρονίων, με σκοπό την τυχόν επαλήθευση της ύπαρξης του μποζονίου του Higgs - ένα πολύ σημαντικό βήμα στην αναζήτηση της δημιουργίας του σύμπαντος.
> Διάβασε ακόμη: Η ιστορία του σούσι στην αθηναϊκή εστιατορική σκηνή
2009: Bitcoin

Ο ψευδώνυμος Satoshi Nakamoto εγκαινιάζει την πρώτη κρυπτογραφημένη μορφή "μετρητών". Το Bitcoin, ένα λογισμικό ανοιχτού κώδικα δωρεάν διαθέσιμος σε κάθε χρήστη του ίντερνετ, επιτρέπει την συναλλαγή για προϊόντα και υπηρεσίες μέσω ενός ψηφιακού νομίσματος που χρησιμοποιεί υπολογιστικές μεθόδους επαλήθευσης πληρωμών και αποκεντρωμένο δίκτυο συναλλαγών, που λειτουργεί από τους χρήστες του χωρίς κεντρική αρχή ή μεσάζοντες (τράπεζες).

2010: Siri

Ο ψηφιακός βοηθός της Apple κυκλοφορεί ως εφαρμογή για συσκευές με λογισμικό iOS, χαρίζοντας τη δυνατότητα στους χρήστες να αναζητούν πληροφορίες και οδηγίες μέσω φωνητικών εντολών.

2011: Curiosity Rover

Το ρομποτικό όχημα με την ονομασία Curiosity Rover εκτοξεύθηκε από το το ακρωτήριο Canaveral το Νοέμβριο εκείνης της χρονιάς και προσγειώθηκε στον πλανήτη Άρη τον επόμενο Αύγουστο. Σκοπός του εν λόγω προγράμματος της NASA ήταν να διερευνήσει τις περιβαλλοντικές συνθήκες στον Κόκκινο Πλανήτη και να καθορίσει αν θα κατάλληλος για μικροβιακή (και συνεπώς, ανθρώπινη) ζωή.

2012: Machine Learning

Στο πλαίσιο έρευνας της Google δημιουργήθηκε ένα σύμπλεγμα 16.000 υπολογιστών με σκοπό να αναγνωρίσουν, να αφομοιώσουν και να αποκτήσουν στοιχεία ανθρώπινης συμπεριφοράς μέσω της ανάπτυξης τεχνητής νοημοσύνης και μηχανικής μάθησης μέσα από αλγοριθμική αποθήκευση δεδομένων που αφορούν σε πρόσωπα, εκφράσεις, κινήσεις και φωνή, έως και την ψυχική διάθεση του ανθρώπου που έχουν μπροστά τους.

2013: Ανθρωποειδές ρομπότ

Η ρομποτική επανάσταση ξεκινά με τη "γέννηση" του Άτλαντα (Atlas) από τα εργαστήρια της εταιρείας Boston Dynamics. Το ανθρωποειδές ρομπότ με ύψος 1,75 και βάρος 80 κιλά έχει την ικανότητα να εκτελεί όλες τις ανθρώπινες κινήσεις με απόλυτη φυσικότητα -ακόμη και τούμπες- ενώ μπορεί να μεταφέρει έναν εξαθέσιο γωνιακό καναπέ με το μικρό του δαχτυλάκι.

2014: Hemopurifier

Το 2014, ο πλανήτης ήρθε αντιμέτωπος με την επιδημία του αφρικανικού ιού Έμπολα -συμπτώματα: πυρετός, πονόλαιμος, μυϊκοί πόνοι, πονοκέφαλος, ναυτία, εμετός, διάρροια, μειωμένη λειτουργία συκωτιού και νεφρών, αιμορραγία, καταστροφή ανοσοποιητικού. Η μετάδοση του θανατηφόρου ιού πέρασε σε Ευρώπη, Ασία και Αμερική με ιλιγγιώδεις ρυθμούς μέσα σε λίγους μήνες. Εκείνη την κρίσιμη στιγμή έρχεται ένα "μαγικό φίλτρο" που υπόσχεται να φρενάρει την περαιτέρω εξάπλωση του ιού στο εσωτερικό του οργανισμού. Το Hemopurifier είναι η πρώτη ιατρική συσκευή που στοχεύει επιλεκτικά στον μολυσματικό ιό Έμπολα μέσω ανοσοκατασταλτικών πρωτεϊνών που διοχετεύονται στο κυκλοφορικό σύστημα του ασθενούς, μέσω αιμοκάθαρσης ταχείας διάρκειας. Σήμερα, η συσκευή Hemopurifier λειτουργεί με επίσης θετικές ενδείξεις όσον αφορά στην καταπολέμηση του καρκίνου.

2015: Φθηνότερες διαστημικές πτήσεις

Δυο διαστημικοί πύραυλοι, ο Falcon 9 και ο Shepherd 1, που χρηματοδοτούνται από την ιδιωτική εταιρεία αεροδιαστημικών πτήσεων Blue Origin (ιδιοκτησίας Elon Musk), επιτυγχάνουν επιτυχημένες και ταχύτερες διαστημικές πτήσεις -με αρχή τη Σελήνη- με πολύ φθηνότερο λειτουργικό κόστος χάρη στην τεχνολογία Reusable Rockets, η οποία επιτρέπει την επανατροφοδότηση των συστημάτων διαστημικής πτήσης μέσω της ηλιακής ενέργειας. Τελικός στόχος της Blue Origin; O αποικισμός στον Άρη ή ακόμη και μακρύτερα.

2016: Oculus Rift

Η πλατφόρμα που έκανε τον Mark Zuckerberg δισεκατομμυριούχο, το Facebook, κυκλοφορεί το πρώτο οπτικοακουστικό πρόγραμμα εικονικής πραγματικότητας μέσω μιας συσκευής υψηλής ανάλυσης η οποία -στο εσωτερικό των γυαλιών- μπορεί να προβάλλει τρισδιάστατες εικόνες που μιμούνται την ανθρώπινη στερεοσκοπική όραση, πείθοντας τον εγκέφαλο του χρήστη πως ό,τι βλέπει είναι πραγματικό.

2017: Tesla Model 3

Η εταιρία Tesla του μεγιστάνα μηχανικού και εφευρέτη Elon Musk κάνει τη μεγαλύτερη απόπειρά της δημιουργώντας ένα ηλεκτρικό αυτοκίνητο ευρείας παραγωγής με αυτονομία κινητήρα που ξεπερνά τα 500 χιλιόμετρα και κόστος αγοράς 35.000 δολάρια. Παρά τις αρχικές καθυστερήσεις στην παραγωγή και στην εκτέλεση των παραγγελιών, το τρίτο τρίμηνο του 2018, το Tesla Model 3 ανακηρύσσεται το πιο εμπορικό αυτοκίνητο στις ΗΠΑ.
> Διάβασε ακόμη: 10 πράγματα που (μάλλον) δεν γνώριζες για το YouTube
2018: Μεταλλική 3D εκτύπωση

Εξαρτήματα για αυτοκίνητα, τζετ, αεροσκάφη και πυρηνικούς αντιδραστήρες τυπώνονται πλέον από έναν 3D εκτυπωτή. Τα νέα μεταλλικά προϊόντα που δημιουργεί η HP μέσω Metal Jet εκτυπωτών βιομηχανικής κλίμακας είναι ελαφρύτερα, ισχυρότερα και φθηνότερα και έως το 2020, οι εταιρείες Volkswagen και Primo Medical Group θα τα έχουν ενσωματώσει στην γραμμή παραγωγής τους.

2019: Η πατέντα για τα ιπτάμενα ταξί

Το 2019, λίγο πριν ξεσπάσει η πανδημία, ήταν μία σημαντική χρονιά όσον αφορά το κομμάτι της Urban Air Mobility (UAM), καθώς μπήκαν οι βάσεις για τα αεροπορικά ταξί που -θεωρητικά πάντα και τότε-θα αποτελέσουν έναν μελλοντικό τρόπο μεταφοράς εντός των πόλεων. Ένα νέο σύστημα, το Compact Fly-By-Wire που χρησιμοποιείται στα παραδοσιακά αεροσκάφη, επανασχεδιάστηκε για 'αεροπορικά' ταξί. Είναι περίπου στο μέγεθος ενός βιβλίου.

Το συμπαγές αυτό σύστημα υπολογιστή μπορεί και 'συσκευάζει' τους "εγκεφάλους" των χειριστηρίων πτήσης ενός αεροσκάφους σε μία συσκευή. Δυνητικά, θα λειτουργεί πάντοτε σαν ένας ενεργοποιημένος αυτόματος πιλότος που θα φέρει ευελιξία, σταθερότητα και ασφάλεια στις μελλοντικές αστικές απογειώσεις και προσγειώσεις.

2020: Θερμικά μόνιτορ

Οι θερμικές κάμερες χρησιμοποιούνται εδώ και χρόνια στη βιομηχανία πετρελαίου και φυσικού αερίου για τον εντοπισμό διαρροών. Η έξαρση της Covid-19 όμως έφερε μία μικρή αλλαγή στη χρήση της τεχνολογίας τους: Πολλές εταιρείες σε κάθε κλάδο άρχισαν να αξιοποιούν την τεχνολογία υπέρυθρης απεικόνισης και τους αλγόριθμους της τεχνητής νοημοσύνης για να παρέχουν μετρήσεις θερμοκρασίας υψηλής ακρίβειας. Ναι, σε ανθρώπους.

Αεροδρόμια, εργοστάσια, επιχειρήσεις, σχολεία και χώροι εκδηλώσεων μπορούν να χρησιμοποιήσουν αυτήν τη 'λύση παρακολούθησης θερμοκρασίας' για τη διεξαγωγή μη επεμβατικού ελέγχου σε πραγματικό χρόνο των ατόμων που διέρχονται από ένα καθορισμένο σημείο εισόδου.

2021: Το εμβόλιο κατά του κορονοϊού

Δε θα μπορούσε τίποτα άλλο να βρίσκεται στη συγκεκριμένη θέση για τη συγκεκριμένη χρονιά και οι λόγοι είναι κάτι παραπάνω από προφανείς. Ειδικά εκείνα της Pfizer και της Moderna έφεραν πραγματική επανάσταση στο χώρο της ιατρικής καθώς σε πολύ μικρό χρονικό διάστημα αναπτύχθηκαν, δουλεύοντας εξαιρετικά καλά και, κυρίως, θέτοντας σοβαρές βάσεις για την πρόληψη μίας μελλοντικής πανδημίας. Τουλάχιστον στο άμεσο μέλλον.
Ακολούθησε το Esquire στο Facebook, το Twitter και το Instagram.
Οι πιο πρόσφατες Ειδήσεις

Διαβάστε πρώτοι τις Ειδήσεις για πολιτικές εξελίξεις, συνεντεύξεις διασήμων, συμβουλές για αντρική μόδα και συνταγές για φαγητό και πότο στο esquire.com.gr

# data[].attributes.attachment_link.keywords[]
γιάννης σπανός

# data[].attributes.attachment_link.title
Οι 68 σημαντικότερες εφευρέσεις των τελευταίων 68 ετών

# data[].attributes.attachment_link.description
Έχεις αναρωτηθεί ποτέ ποιες είναι οι σημαντικότερες εφευρέσεις του 20ου και του 21ου αιώνα και κυρίως γιατί; Το Esquire, με αφορμή τη σημερινή Innovation Day, κάνει τη δική του αποτίμηση. Εξήμισι δεκαετίες αξιοσημείωτης επιστημονικής και τεχνολογικής καινοτομίας, κάνουν το 2022 να μοιάζει λίγο-πολύ σαν το 1954, μιας και ο 3D printer, για παράδειγμα, δημιουργεί σήμερα την ίδια κοσμογονική έξαψη με κείνη του φούρνου μικροκυμάτων, 68 χρόνια πριν.

# data[].attributes.headline
ΚΑΤΣΙΚΙΣΙΟ ΓΑΛΑ

# data[].attributes.subject
ΚΑΤΣΙΚΙΣΙΟ ΓΑΛΑ

# data[].attributes.attachment_link.readable_text
Σμαραγδή Φεσσάτου

Παιδίατρος - Παιδογαστρεντερολόγος

Διευθύντρια ΕΣΥ
ΕΙΣΑΓΩΓΗ
Η ιδανικότερη τροφή για τα βρέφη είναι ο μητρικός θηλασμό ς, αποκλειστικά τους πρώτους 6 μήνες και στη συνέχεια συμπληρωματικά με τη χορήγηση στερεών τροφών.

Όταν ο μητρικός θηλασμός δεν είναι δυνατός, υπάρχουν ειδικά σχεδιασμένες φόρμουλες γάλακτος που καλύπτουν τις διατροφικές ανάγκες των βρεφών και των παιδιών. Οι πιο συχνά χρησιμοποιούμενες φόρμουλες παρασκευάζονται από γάλα αγελάδος. Τα τελευταία χρόνια έχουν σχεδιαστεί φόρμουλες από κατσικίσιο γάλα που έχουν λάβει έγκριση από Διεθνείς Οργανισμούς Ασφάλεια ς τροφίμων, όπως επίσης εμπλουτισμένα κατσικίσια γάλατα για τα παιδιά

Το κατσικίσιο γάλα έχει χρησιμοποιηθεί, από πολύ παλιά, σαν υποκατάστατο του αγελαδινού στη διατροφή των μικρών παιδιών. Αυτό απετέλεσε και έναν από τους λόγους να τύχει ιδιαίτερης προσοχής από τους ερευνητές. Πρόσφατα έχουν πραγματοποιηθεί σειρά από έρευνες με στόχο τη μελέτη της θρεπτικής αξίας του κατσικίσιου γάλακτος είτε με βάση τα κύρια θρεπτικά συστατικά (πρωτεΐνες, λίπος, σάκχαρα), είτε με βάση τα συστατικά που βρίσκονται σε μικρή αναλογία ή σε ίχνη αλλά με σημαντική βιολογική δράση.

Το κατσικίσιο γάλα έχει ιδιαιτερότητες σε σύγκριση με το αγελαδινό:
ΠΡΩΤΕΪΝΕΣ
Οι δύο κύριες κατηγορίες πρωτεϊνών του γάλακτος είναι: οι αδιάλυτες πρωτεΐνες (η οικογένεια της καζεΐνης) και οι διαλυτές πρωτεΐνες (πρωτεΐνες ορού γάλακτος). Η αναλογία πρωτεΐνης ορού γάλακτος προς καζεΐνη στο κατσικίσιο γάλα, όπως και στο αγελαδινό, είναι περίπου 20:80.

Οι ορολευκωματίνες είναι η α-λακταλβουμίνη και η β-λακταλβουμίνη.

Οι καζεΐνες είναι το κύριο πρωτεϊνικό κλάσμα του γάλακτος σε πολλά είδη και η λειτουργία τους είναι η μεταφορά φωσφορικού ασβεστίου και κατ΄ επέκταση η παροχή στα νεογνά ασβεστίου και φωσφόρου για τον σχηματισμό των οστών καθώς και η παροχή αμινοξέων.

Το αγελαδινό και το κατσικίσιο γάλα έχουν διαφορετικό προφίλ καζεΐνών, των κύριων αλλεργιογονικών πρωτεϊνών και αυτός είναι ένας παράγοντας που μπορεί να παίζει σημαντικό ρόλο στην διαφορετική αλλεργιογονικότητα μεταξύ του αγελαδινού και του κατσικίσιου γάλακτος. Περιέχουν 4 βασικές κατηγορίες καζεΐνών: αS1- καζεΐνη, αs2- καζεΐνη, β-καζεΐνη, και κ-καζεΐνη. Τα επίπεδα της αS1-καζεΐνης στο κατσικίσιο γάλα μπορεί να κυμαίνονται από υψηλά (7 g/L), ενδιάμεσα (3.2 g/L), χαμηλά (1.2 g/L), ή να μην υπάρχουν, ανάλογα με τον πολυμορφισμό του γονιδίου που κωδικοποιεί την καζεΐνη στο κάθε ζώο. Το αγελαδινό γάλα έχει μόνο υψηλά επίπεδα (12 g/L) αυτής της καζεΐνης. Η αS1- καζεΐνη είναι το κύριο αλλεργιογόνο στο γάλα. Το κατσικίσιο γάλα περιέχει κατά μέσο όρο 89 % λιγότερη αS1- καζεΐνη σε σχέση με το αγελαδινό.

Μελέτες σε πειραματόζωα έδειξαν πως η έκθεση σε χαμηλότερα επίπεδα αs1- καζεΐνης στο κατσικίσιο γάλα είχε ως αποτέλεσμα λιγότερες αλλεργικές αντιδράσεις. Παιδιά με αλλεργία στο γάλα αγελάδας απαιτούσαν μεγαλύτερη ποσότητα κατσικίσιου γάλακτος σε σχέση με το αγελαδινό για να ενεργοποιηθεί αλλεργική αντίδραση.

Σε κλινικές μελέτες ασθενών με διαπιστωμένη αλλεργία στο γάλα αγελάδας διαπιστώθηκε αυξημένος κίνδυνος διασταυρούμενης αντιδραστικότητας με τις πρωτεΐνες του κατσικίσιου γάλακτος. Η αλλεργία στο κατσικίσιο γάλα δεν συνυπάρχει με αλλεργία στο αγελαδινό γάλα ενώ το αντίθετο συμβαίνει συχνά.

Η διαφορά της αλλεργίας στο κατσικίσιο γάλα σε σχέση με την αλλεργία στο αγελαδινό γάλα είναι κυρίως ότι εμφανίζεται σε μεγαλύτερες ηλικίες παιδιών.

Επιπλέον η χαμηλή περιεκτικότητά του σε αs1-καζεΐνη ευνοεί το σχηματισμό πιο μαλακού και "εύθραυστου" πήγματος κατά την πήξη του γάλακτος. Κατά συνέπεια, αυτό το πήγμα διασπάται πιο γρήγορα από τα ένζυμα του στομάχου (πρωτεάσες), με αποτέλεσμα να είναι πιο εύπεπτο.
ΛΙΠΑΡΑ
Οι ξεχωριστές ιδιότητες του κατσικίσιου γάλακτος δεν οφείλονται μόνο στις πρωτεΐνες, αλλά στη δομή και στη σύσταση του λίπους του γάλακτος (προφίλ λιπαρών οξέων).
Το ποσοστό των λιποσφαιρίων του λίπους του κατσικίσιου γάλακτος με διάμετρο μικρότερη των 3μm είναι μεγαλύτερο συγκρινόμενο με το αγελαδινό γάλα. Το μικρότερο μέγεθος των λιποσφαιρίων καθώς και η έλλειψη αγλουτινίνης από τη μεμβράνη τους, στερεί στο γάλα την ικανότητα φυσικής αποκορύφωσης (συγκέντρωση λίπους στην επιφάνειά του), με αποτέλεσμα να είναι "φυσικά" ομογενοποιημένο. Η μεγάλη σχέση επιφάνειας/όγκου λιποσφαιρίων και η ομοιόμορφη κατανομή τους, έχουν αποτέλεσμα τη ταχύτερη και αποτελεσματικότερη δράση των λιπολυτικών ενζύμων και έτσι το κατσικίσιο γάλα είναι πιο εύπεπτο. Στο μικρό μέγεθος των λιποσφαιρίων, καθώς και στην έλλειψη καροτενίων, οφείλεται και το λευκό χρώμα του.

Οι διαφορές στο προφίλ των λιπαρών οξέων εντοπίζονται κυρίως στα μικρής και μεσαίας αλυσίδας λιπαρά οξέα, τα οποία βρίσκονται σε αυξημένη συγκέντρωση στο κατσικίσιο γάλα. Συγκεκριμένα το λίπος του κατσικίσιου γάλακτος περιέχει 35% λιπαρά οξέα μέσης αλύσου σε σύγκριση με το λίπος αγελαδινού γάλακτος που ανέρχεται στο 17%. Τα λιπαρά οξέα μέσης αλύσου παίζουν σημαντικό ρόλο στη διατροφή του ανθρώπου. Απαιτούν χαμηλότερες ποσότητες ενζύμων και χολικών οξέων για την εντερική απορρόφηση, μεταβολίζονται γρήγορα στο ήπαρ, ενώ παράλληλα μειώνουν την αποθήκευση λίπους. Είναι προφανές ότι η κατανάλωση κατσικίσιου γάλακτος που περιέχει αυτά τα λιπαρά οξέα εμφανίζει ιδιαίτερο διατροφικό ενδιαφέρον.
Στα παραπάνω λιπαρά οξέα οφείλεται η ιδιαίτερη οσμή και γεύση του κατσικίσιου γάλακτος.
ΣΑΚΧΑΡΑ
Το κατσικίσιο γάλα, όπως το αγελαδινό γάλα, περιέχει λακτόζη, όμως σε ελαφρώς χαμηλότερα ποσοστά. Η λακτόζη μπορεί να προκαλέσει κάποιες ανεπιθύμητες ενέργειες σε άτομα που παρουσιάζουν δυσανεξία στη λακτόζη.
Οι ολιγοσακχαρίτες, μια ομάδα συστατικών με ιδιαίτερο διατροφικό ενδιαφέρον, βρίσκονται σε 10πλάσια ποσότητα στο κατσικίσιο γάλα σε σχέση με το αγελαδινό. Η ευεργετική τους δράση σχετίζεται με την δράση τους ως πρεβιοτικά για την ενίσχυση της ανάπτυξης των Bifidobacteria, που παίζουν σημαντικό ρόλο στην μικροβιοκοινότητα του εντέρου.

ΙΧΝΟΣΤΟΙΧΕΙΑ
Το κατσικίσιο γάλα προσφέρει καλύτερη βιοδιαθεσιμότητα του σιδήρου. Περισσότερο από 50% του σιδήρου που περιέχεται στο κατσικίσιο γάλα απορροφάται από τον οργανισμό του παιδιού σε αντίθεση με το γάλα αγελάδας που απορροφάται μόνο το 13%.

Η συγκέντρωση των αλάτων ασβεστίου (Ca), φωσφόρου (P), μαγνησίου (Mg) και χλωρίου (Cl), είναι μεγαλύτερη στο κατσικίσιο γάλα σε σχέση με το αγελαδινό και το μητρικό. Επίσης αποτελεί μια καλή πηγή καλίου, ένα βασικό μεταλλικό στοιχείο για τη διατήρηση της φυσιολογικής αρτηριακής πίεσης και της καλής καρδιακής λειτουργίας.

Όσο αφορά τα υπόλοιπα ιχνοστοιχεία περιέχει μεγαλύτερες συγκεντρώσεις σε βιταμίνη Α, θειαμίνη, ριβοφλαβίνη, νιασίνη και παντοθενικό οξύ, και μικρότερες σε φολικό οξύ, συγκρινόμενο με το αγελαδινό. Η χαμηλή συγκέντρωση φολικού οξέος αντιμετωπίζεται με εμπλουτισμό του κατσικίσιου γάλακτος που προορίζεται για ειδικές διατροφικές ανάγκες (π.χ. μικρά παιδιά).
ΣΥΜΠΕΡΑΣΜΑΤΙΚΑ
Το κατσικίσιο γάλα έχει πολλές ιδιαιτερότητες που το καθιστούν ξεχωριστό. Το προφίλ των πρωτεϊνών, των λιπιδίων και των σακχάρων το κάνουν πιο εύπεπτο και του προσδίδουν ευεργετικές ιδιότητες στον μεταβολισμό. Δεν αποτελεί εναλλακτικό γάλα στην αλλεργία του αγελαδινού γάλατος. Απαιτείται ο εμπλουτισμός του με φολικό οξύ για να καταναλώνεται από τα παιδιά.

# data[].attributes.attachment_link.title
Το κατσικίσιο γάλα στη διατροφή των παιδιών

# data[].attributes.attachment_link.description
e-child.gr - Ο επίσημος φορέας ενημέρωσης για τη σωστή υγεία και ανάπτυξη των παιδιών

# data[].attributes.headline
έρευνα για τους καρκινοπαθείς

# data[].attributes.subject
έρευνα για τους καρκινοπαθείς

# data[].attributes.headline
Έρευνα για στρες 

# data[].attributes.subject
Έρευνα για στρες 

# data[].attributes.attachment_link.readable_text
Στα επόμενα 2 λεπτά θα μάθεις:

-Γιατί να κρατάς το μυαλό σου απασχολημένο.
-Τι άλλο μειώνεται μαζί με τις υποχρεώσεις, όταν πας διακοπές.

Σίγουρα το καλοκαίρι είναι από τις αγαπημένες σου εποχές, αν όχι η πιο αγαπημένη. Γιατί τότε επιτέλους φτάνει η στιγμή να ξεκουραστείς, να γεμίσεις τις μπαταρίες σου και να αποβάλλεις το άγχος του χειμώνα. Ή μήπως όχι; Πρόσφατες έρευνες ανακάλυψαν ότι το καλοκαίρι είναι η εποχή του χρόνου που έχεις περισσότερο στρες! Μάθε γιατί.

Τι δείχνουν οι έρευνες

Πολωνοί ερευνητές από το Poznan University of Medical Sciences, ανακάλυψαν ότι κατά τη διάρκεια του καλοκαιριού οι γυναίκες παρουσίασαν υψηλότερα επίπεδα κορτιζόλης, της ορμόνης του άγχους, σε σχέση με τον χειμώνα.

Η επικεφαλής της έρευνας μάλιστα, Dominika Kanikowska, εξηγεί: "μέχρι τώρα συνηθίζαμε να παρατηρούμε την αλλαγή στην συμπεριφορά των ζωών ανάλογα με την κάθε εποχή. Ωστόσο, όλο και περισσότερες έρευνες αποδεικνύουν ότι πλέον παρατηρείται αλλαγή και στη συμπεριφορά των ανθρώπων".

2 τυχαίες ημέρες του χειμώνα, για ένα 24ωρο, οι ερευνητές συνέλεγαν δείγματα σάλιου ανά 2 ώρες από μία ομάδα φοιτητριών ιατρικής. Την ίδια διαδικασία επανέλαβαν 2 τυχαίες ημέρες του καλοκαιριού. Οι συμμετέχουσες ρωτήθηκαν παράλληλα για τη διάρκεια του ύπνου τους, τις διατροφικές τους συνήθειες, τη σωματική άσκηση που ακολουθούσαν και οι ερευνητές ανέλυσαν τα επίπεδα της κορτιζόλης στον οργανισμό τους. Τα αποτελέσματα έδειξαν ότι τα επίπεδα αυτής της ορμόνης ήταν υψηλότερα κατά τους καλοκαιρινούς μήνες.

Έρευνες ανακάλυψαν ότι κατά τη διάρκεια του καλοκαιριού οι γυναίκες παρουσίασαν υψηλότερα επίπεδα κορτιζόλης, της ορμόνης του άγχους, σε σχέση με τον χειμώνα.

Παρόμοια έρευνα που πραγματοποιήθηκε στη Μ.Βρετανία, αποκάλυψε ότι 1 στους 4 Βρετανούς γύρισε με περισσότερο άγχος από τις καλοκαιρινές του διακοπές. Πώς είναι δυνατό να συμβαίνει αυτό;

Ο Mihaly Csikszentmihalyi, καθηγητής ψυχολογίας του Claremont Graduate University της California εξηγεί ότι στη δουλειά είσαι πολύ δημιουργικός και το μυαλό σου βρίσκεται σε διαρκή εγρήγορση προκειμένου να αντιμετωπίσει τις προκλήσεις που προκύπτουν καθημερινά. Όταν φεύγεις όμως για να πας διακοπές μαζί με τις υποχρεώσεις μειώνεται και η δημιουργικότητα.

Στο ίδιο μήκος κύματος, ο νευροεπιστήμονας Dr David Lewis δηλώνει στην Telegraph: "Τα προβλήματα, οι ανησυχίες και το άγχος δεν εξαφανίζονται πάντα επειδή είσαι διακοπές. Αντίθετα ενδέχεται να διογκώνονται, καθώς ο εγκέφαλός σου δεν αντιμετωπίζει τις συνηθισμένες και καθημερινές του προκλήσεις με αποτέλεσμα να ασχολείται με άλλα θέματα ή προβλήματα που τον απασχολούν, αυξάνοντας κατ' επέκταση και το στρες". Ο ίδιος λοιπόν προτείνει να ασχολούμαστε με διάφορες δραστηριότητες, κατά προτίμηση ευχάριστες, ώστε να κρατάμε το μυαλό μας απασχολημένο και να μπορούμε να χαλαρώσουμε και να απολαύσουμε τις διακοπές μας χωρίς άγχος.

Διάβασε ακόμα:
Τι Είναι Το Έμμεσο Στρες Και Πώς Θα Το Νικήσεις 5 Τρόποι Για Να Μάθεις Να Χειρίζεσαι Το Στρες, Τον Φόβο Και Την Αγωνία

Author(s)

Head of Content Thrive Greece

Η Ελίνα Δελενίκα είναι Head of Content του Thrive Greece.

# data[].attributes.attachment_link.authors[].name
Ελίνα Δελενίκα

# data[].attributes.attachment_link.title
Έρευνα: Ποια εποχή του χρόνου νιώθεις περισσότερο στρες - Thrive Global Greece

# data[].attributes.attachment_link.description
Όσο και αν δεν το πιστεύεις, η απάντηση είναι το καλοκαίρι!

# data[].attributes.headline
Έρευνα για το κάπνισμα 

# data[].attributes.subject
Έρευνα για το κάπνισμα 

# data[].attributes.headline
ΑΡΧΑΙΟΛΟΓΙΚΗ ΕΡΕΥΝΑ

# data[].attributes.subject
ΑΡΧΑΙΟΛΟΓΙΚΗ ΕΡΕΥΝΑ

# data[].attributes.headline
Ερευνα για τη διατροφή

# data[].attributes.subject
Ερευνα για τη διατροφή

# data[].attributes.attachment_link.readable_text
Ταυτότητα της έρευνας:

To Kέντρο Ερευνών Τεχνολογικής Ανάπτυξης και Καινοτομίας του MEDITERRANEAN COLLEGE ανακοινώνει τα αποτελέσματα μιας πρόσφατης μεγάλης έρευνας που πραγματοποιήθηκε κατά τους μήνες Μάιο, Ιούνιο και Ιούλιο 2013 με τη συνδρομή προπτυχιακών φοιτητών του Business School του Mediterranean College και την επιστημονική επιμέλεια του Κ.Ε.Τ.Α.Κ. ( www.ketak.gr). Σκοπός της έρευνας ήταν να μελετήσει τις διατροφικές συνήθειες των νέων καθώς και τις στάσεις τους, αλλά και τις αντιλήψεις τους γενικότερα για τη διατροφή και τον υγιεινό τρόπο ζωής.

Η έρευνα πραγματοποιήθηκε με τη μέθοδο του δομημένου ερωτηματολογίου σε Αθήνα, Πειραιά, Γλυφάδα, Θεσσαλονίκη και Νήσους .

Το δείγμα της έρευνας περιλάμβανε 1800 συνεντεύξεις σε νέους, γυναίκες και άντρες ηλικίας 17-29 ετών.
Κυριότερα ευρήματα της έρευνας:

1. Πόσα γεύματα και ποία καταναλώνεται σε εβδομαδιαία βάση;

1. Πρωινό: 3 φορές εβδομαδιαίως

2. Δεκατιανό: 4 φορές εβδομαδιαίως

3. Μεσημεριανό: 7 φορές εβδομαδιαίως

4. Απογευματινό: 4 φορές εβδομαδιαίως Βραδινό: 3 φορές εβδομαδιαίως

2. Πόσα γεύματα πραγματοποιείται εκτός σπιτιού σε εβδομαδιαία βάση;

1. Κανένα: 13%

2. Ένα γεύμα: 39%

3. Δύο - Τρία γεύματα 31%

4. Τέσσερα -Πέντε: 15%

5. Έξι-Εφτά: 2%

3. Σε πόσα από τα γεύματα που πραγματοποιείται εκτός σπιτιού επιλέγεται κάποιο fast food;

1. Κανένα: 3%

2. Ένα γεύμα: 33%

3. Δύο- Τρία γεύματα : 40%

4. Τέσσερα-Πέντε γεύματα: 10%

5. Έξι-Εφτά: 14%

4. Εφόσον αναγνωρίσατε κάποια μεταβολή ποια από τις παρακάτω αιτίες έχουν επίδραση στις διατροφικές σας συνήθειες; (Αφορά το 65% που απάντησε Ναι στο ερώτημα 4)

1. Επιλέγω φθηνό και γρήγορο φαγητό: 47%

2. Δεν κάνω τακτικά γεύματα: 25%

3. Κάνω δίαιτα/διατροφή: 7%

4. Αποφεύγω την κατανάλωση κρέατος ακολουθώντας έναν πιο υγιεινό τρόπο ζωής: 21%

5. Ποιος από τους παρακάτω παράγοντες θεωρείται ότι συντέλεσε στις παραπάνω μεταβολές; (Αφορά το 65% που απάντησε Ναι στο ερώτημα 4)

1. Μείωση εισοδήματος: 20%

2. Εργασία: 25%

3. Σπουδές: 15%

4. Απαιτητικά ωράρια-έντονος ρυθμός ζωής: 10%

5. Επιρροή από φίλους: 12%

6. Γενικότερος τρόπος ζωής: 18%

6. Από ποιες πηγές έχετε πληροφορηθεί τις αρχές της μεσογειακής διατροφής;

1. Internet: 20%

2. Οικογένεια: 29%

3. Σχολείο: 14%

4. Φίλους: 1%

5. ΜΜΕ: 26%

6. Ιατρός/Διαιτολόγος: 10%

7. Εάν ακολουθούσατε ένα πρόγραμμα διατροφής για ποιον από τους παρακάτω λόγους θα το κάνατε;

1. Για να χάσω κιλά και πόντους: 55%

2. Για απώλεια λίπους: 17%

3. Για λόγους υγείας: 14%

4. Για έναν πιο υγιεινό τρόπο ζωής: 14%

8. Πως αντιλαμβάνεστε την υγιεινή διατροφή;

1. Κατανάλωση σπιτικού φαγητού: 10%

2. Επιλέγω προϊόντα με λίγες θερμίδες: 20%

3. Επιλέγω προϊόντα χωρίς συντηρητικά: 17%

4. Επιλέγω φρέσκα προϊόντα: 15%

5. Επιλέγω βιολογικά προϊόντα: 8%

6. Επιλέγω προϊόντα χωρίς λιπαρά: 25%

7. Να κάνω μικρά και συχνά γεύματα: 5%

9. Ποιες από τις παρακάτω επιλογές είναι πιο αντιπροσωπευτική για εσάς για ένα γεύμα έξω από το σπίτι;

1. Να είναι κάτι γρήγορο: 18%

2. Να είναι οικονομικό: 36%

3. Να είναι γευστικό: 39%

4. Να είναι κάτι που εμπιστεύομαι: 7%

10. Πόσες φορές την εβδομάδα καταναλώνετε;

1. ζυμαρικά

1. 1 φορά την εβδομάδα: 15%

2. 2 φορές την εβδομάδα: 25%

3. 3 φορές την εβδομάδα: 55%

4. 4 φορές την εβδομάδα: 5%

2. Κοτόπουλο

1. μία φορά την εβδομάδα: 45%

2. δύο φορές την εβδομάδα: 45%

3. Καθόλου:10%

3. Ψάρια

1. Καθόλου:20%

2. μία φορά την εβδομάδα: 55%

3. Δύο φορές την εβδομάδα: 25%

4. Κρέας

1. Μία φορά την εβδομάδα: 15%

2. Δύο φορές την εβδομάδα: 45%

3. Τρεις φορές την εβδομάδα: 30%

4. Τέσσερις φορές την εβδομάδα: 10%

5. Όσπρια-Λαδερά φαγητά

1. Μία φορά την εβδομάδα: 35%

2. Δύο φορές την εβδομάδα: 45%

3. Τρεις φορές την εβδομάδα: 15%

4. Καθόλου:5%

Τα παραπάνω αποτελέσματα αυτής της μεγάλης έρευνας εστιάζουν στις διατροφικές συνήθειες των νέων, εφόσον η διατροφή αποτελεί ένα από τους πιο σημαντικούς παράγοντες που επηρεάζουν την σωματική αλλά και ψυχική υγεία.

Τα αποτελέσματα αυτής της έρευνας αλλά και η περαιτέρω ενημέρωση και ευαισθητοποίηση των νέων σε θέματα διατροφής μπορούν να επιδράσουν σε μεγάλο βαθμό στην κατεύθυνση της υιοθέτησης ενός πιο υγιεινού τρόπου διατροφής. Εξάλλου η απομάκρυνση από τις αρχές της μεσογειακής διατροφής οδηγεί πολλές φορές σε προβλήματα υγείας και στις νεανικές ηλικίες. Δεν είναι καθόλου τυχαίο που από δευτερογενή έρευνα του Κ.Ε.Τ.Α.Κ. προβλήματα όπως παχυσαρκία, διαβήτης και καρδιακά προβλήματα κατέχουν αυξημένη συχνότητα εμφάνισης στον νεανικό πληθυσμό.

# data[].attributes.attachment_link.title
Μεγάλη έρευνα για τις διατροφικές συνήθειες των νέων - Mediterranean College

# data[].attributes.attachment_link.description
Ταυτότητα της έρευνας: To Kέντρο Ερευνών Τεχνολογικής Ανάπτυξης και Καινοτομίας του MEDITERRANEAN COLLEGE ανακοινώνει τα αποτελέσματα μιας πρόσφατης μεγάλης έρευνας που πραγματοποιήθηκε κατά τους μήνες Μάιο, Ιούνιο και Ιούλιο 2013 με τη συνδρομή προπτυχιακών φοιτητών του Business School του Mediterranean College και την επιστημονική επιμέλεια του Κ.Ε.Τ.Α.Κ. (www.ketak.gr).

# data[].attributes.attachment_link.title
Καταγραφή.PNG

# data[].attributes.headline
Nέες Τεχνολογίες

# data[].attributes.subject
Nέες Τεχνολογίες

# data[].attributes.headline
παρουσιαση τεχνολογιας

# data[].attributes.subject
παρουσιαση τεχνολογιας

# data[].attributes.attachment_link.title
Η εννοια της τεχνολογιας

# data[].attributes.attachment_link.title
Η Τεχνολογία